صبیح الدین احمد

سندھ ہائی کورٹ کے سابق چیف جسٹس اور سپریم کورٹ کے جج۔ انیس سو انچاس میں حیدر آباد میں جنم لینے والے جسٹس صبیح الدین احمد 28 اپریل 2000ء کو سندھ ہائی کورٹ کے جج مقرر ہوئے اور 5 اپریل 2005ء میں انہوں نے چیف جسٹس کا عہدہ سنبھالا۔ ان کا تعلق ملک کے سیاسی اور ادبی گھرانے سے تھا۔

جسٹس صبیح الدین احمد ان جج حضرات میں شامل تھے جنہوں نے 3 نومبر دو ہزار سات کو سابق فوجی صدر جنرل پرویز مشرف کی جانب سے ایمرجنسی کے نفاذ کے بعد عبوری آئین یعنی پی سی او کے تحت حلف اٹھانے سے انکار کر دیا تھا اور اس طرح دیگر ججوں کی طرح انہیں بھی معزول کر دیا گیا۔ معزول ہونے سے پہلے وہ سندھ ہائی کورٹ کے چیف جسٹس کی حیثیت سے اپنے فرائض انجام دے رہے تھے۔ بعد ازاں سابق انہیں ستمبر دو ہزار آٹھ میں سپریم کورٹ میں تعینات کیا گیا اور انہوں نے سپریم کورٹ کے جج کی حیثیت سے ستمبر 2008ء میں حلف اٹھایا تھا۔ 19 اپریل 2009ء کو دماغ کی شریان پھٹ جانے کی وجہ سے کراچی میں انتقال ہوا۔

1949ء کی پیدائشیں
2009ء کی وفیات
پاکستانی قاضی
پاکستانی محققین
پاکستانی منصفین
پاکستانی وکلا
عدالت عظمیٰ پاکستان کے منصفین
بیسویں صدی کے وکلاء
عدالت عالیہ سندھ کے چیف جسٹس